text: 13-årig dræbt i fodgængerfelt
  04 juni 2010 kl. 14.15
  En 13-årig skolepige blev ramt af en minibus i et fodgængerfelt på Koldingvej i Vejle ved middagstid. Pigen blev slynget 50 meter hen ad vejen - og døde senere af sine kvæstelser.
  Den 13-årige pige blev påkørt af en minibus i et lysreguleret kryds i den sydlige del af byen. Påkørslen skete, da pigen gik ud i fodgængerfeltet, oplyser vagtchefen ved politiet.
  Han kan ikke sige, om pigen eller chaufføren af minibussen havde grønt eller rødt lys.
  
  Flere vidner
  Flere vidner skal afhøres i forbindelse med politiets undersøgelse af ulykken, der blev anmeldt klokken 11.42.
  Chaufføren af minibussen er en 45-årig mand fra Vejle, men politiet vil ikke fortælle, hvad han har sagt under afhøringen.
  an kørte bilen ad Koldingvej og var på vej mod nord, da han i krydset ved Pederholms Allé og Hyldevej ramte pigen.
  